

VLADA REPUBLIKE HRVATSKE

 Zagreb, 18. lipnja 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **predmet:** | Prijedlog Zaključka o prihvaćanju Izvješća o provedbi mjera i aktivnosti za unaprjeđenje financijske pismenosti potrošača za 2020. godinu sIzvješćem o provedbi mjera i aktivnosti za unaprjeđenje financijske pismenosti potrošača za 2020. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJEDLOG

Na temelju članka 31. stavka 3. Zakona o Vladi Republike Hrvatske (Narodne novine, broj 150/11,119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_\_\_ 2021. donijela

**ZAKLJUČAK**

Prihvaća se Izvješće o provedbi mjera i aktivnosti za unaprjeđenje financijske pismenosti potrošača za 2020. godinu, u tekstu koji je Vladi Republike Hrvatske dostavilo Ministarstvo financija, aktom KLASA: 450-01/20-01/840, URBROJ: 513-06-03-21-50 od 31. svibnja 2021. godine.

KLASA:

URBROJ:

Zagreb,

|  |  |
| --- | --- |
|  | **PREDSJEDNIK****mr. sc. Andrej Plenković**  |

**OBRAZLOŽENJE**

Temeljem Nacionalnog strateškog okvira financijske pismenosti potrošača za razdoblje od 2015. do 2020. godine („Narodne novine“, broj 11/15) izrađen je Akcijski plan za unaprjeđenje financijske pismenosti potrošača za 2020. (u daljnjem tekstu: Akcijski plan za 2020.).

Akcijski plan za unaprjeđenje financijske pismenosti potrošača izrađuje se za svaku kalendarsku godinu, a sadrži niz mjera i aktivnosti usmjerenih prema podizanju razine financijske pismenosti svih građana Republike Hrvatske definiranih prema nositeljima pojedine mjere, odnosno aktivnosti.

U skladu s točkom 3. Zaključka Koordinacije za gospodarstvo i strukturne reforme Vlade Republike Hrvatske o prihvaćanju Akcijskog plana za unaprjeđenje financijske pismenosti potrošača za 2020. godinu, KLASA: 022-03/19-07/492, URBROJ: 50301-25/14-20-5, od 25. svibnja 2020. Ministarstvo financija je, kao nositelj i koordinator aktivnosti u svezi financijske pismenosti potrošača, zaduženo za izradu godišnjeg izvješća o provedbi te je isto dužno podnijeti Vladi Republike Hrvatske.

Tijekom 2020. godine dionici Akcijskog plana provodili su niz mjera i aktivnosti usmjerenih na podizanje financijske pismenosti potrošača, od najmlađe do starije životne dobi.

Akcijskim planom bile su točno propisane mjere i aktivnosti usmjerene prema podizanju razine financijske pismenosti svih građana Republike Hrvatske. Isti je bio izrađen kao „živi dokument“, podložan prilagodbama i eventualnim budućim promjenama. U 2020. godini u Operativnu radnu grupu bili su imenovani predstavnici sljedećih institucija: Ministarstva znanosti i obrazovanja, Ministarstva za demografiju, obitelj, mlade i socijalnu politiku, Ministarstva gospodarstva i održivog razvoja, Ministarstva financija, Ministarstva financija - Porezne uprave, Hrvatske narodne banke, Hrvatske agencije za nadzor financijskih usluga, Agencije za odgoj i obrazovanje, Financijske agencije, Hrvatske gospodarske komore, Hrvatske udruge poslodavaca, Hrvatske udruge banaka, Hrvatskog ureda za osiguranje, Štedopisa, Hrvatskog instituta za financijsku edukaciju, Udruge društava za upravljanje mirovinskim fondovima i mirovinskih osiguravajućih društava, Zagrebačke burze, Ekonomskog fakulteta i Saveza samostalnih sindikata Hrvatske.

Izvješće o provedbi mjera i aktivnosti za unaprjeđenje financijske pismenosti potrošača za 2020. godinu sadrži prikaz provedenih aktivnosti tijekom 2020. godine kao što su: radionice, seminari, stručni skupovi, kontinuirana komunikacija s potrošačima, tiskanje edukativnih brošura i sl.